Държавен вестник, бр. 57, 2010 г., стр. 22

СТР.  22	
Д Ъ Р Ж А В Е Н  В Е С Т Н И К 	
БРОЙ  57
ПРИЛОЖЕНИЕ
към Меморандума за разбирателство между 
Министерството на транспорта, информацион­
ните технологии и съобщенията на Република 
България и Министерството на транспорта 
и инфраструктурата на Румъния за сътруд­
ничество по въпроси на аеронавигационното 
обслужване и за установяване на функциона­
лен блок въздушно пространство, състоящ се 
от националното въздушно пространство на 
Република България, националното въздуш­
но пространство на Румъния и въздушното 
пространство, включено в обхвата на между­
народноправните ангажименти на Република 
България и Румъния
Управителен комитет на DANUBE FAB
Права и задължения. Правила за работа
1. Задачи
1.1. Управителният комитет ръководи фази­
те на предварително проектиране и детайлно 
проектиране и подготовка за внедряване на 
проекта за установяване на функционален 
блок въздушно пространство (DANUBE FAB) 
в съответствие със законодателството на Ев­
ропейския съюз за единното европейско небе.
1.2. Управителният комитет възлага на 
звеното за управление на проекта изработ­
ването на: 
1.2.1. план за управление на проекта за 
DANUBE FAB;
1.2.2. план за ефективността на DANUBE 
FAB;
1.2.3. бизнес план на проекта за DANUBE 
FAB;
1.2.4. план за човешките ресурси, необходи­
ми за изпълнението на проекта за DANUBE 
FAB, с разработена хармонизирана/обща 
програма за обучение;
1.2.5. план за управление на риска;
1.2.6. други. 
1.3. Управителният комитет обсъжда и 
приема предложените от звеното за управле­
ние на проекта планове и въз основа на тях 
съвместно със звеното за управление на про­
екта изготвя подробна и цялостна концепция 
за хармонизиране и частично интегриране 
на аеронавигационното обслужване на двете 
държави при запазване на съществуващите 
районни контролни центрове в София и Бу­
курещ. Цялостната концепция включва като 
минимум следните елементи:
1.3.1. концепция за бъдещите функции по 
управление на въздушното движение на на­
стоящите доставчици на аеронавигационно 
обслужване;
1.3.2. техническа концепция; 
1.3.3. концепция за управление и надзор 
на безопасността; 
1.3.4. финансова концепция;
1.3.5. концепция за АИО/АМО; 
1.3.6. концепция за обща структура на 
DANUBE FAB, придружена с план за преход 
към внедряването.
1.4. Управителният комитет решава, дава 
инструкции и контролира дейността на зве­
ното за управление.
1.5. Управителният комитет определя лице 
за контакт по проекта DANUBE FAB, което 
да кореспондира с Изпълнителната агенция 
TEN-T.
1.6. Управителният комитет ежегодно 
приема бюджета на звеното за управление в 
съответствие с изискванията на финансира­
щата програма TEN-T.
1.7. Управителният комитет подготвя прав­
ната и институционалната рамка, необходими 
за установяване на DANUBE FAB, съгласно 
дефиницията за функционален блок от въздуш­
но пространство в член 2, т. 25 от Регламент 
(ЕО) 549/2004 на Европейския парламент и 
на Съвета от 10 март 2004 г. за определяне на 
рамката за създаване на единно европейско 
небе (рамков регламент), включително про­
екти на нормативни актове за привеждане на 
националното законодателство в съответствие 
с тази рамка.
1.8. Управителният комитет подготвя меж­
дународен договор за установяване и функци­
ониране на DANUBE FAB в съответствие с 
приложимото законодателство на Европейския 
съюз, без с това да се засягат изискванията 
по отношение на отбраната и сигурността 
на въздушното пространство, съгласно меж­
дународните задължения на двете държави.
1.9. Управителният комитет подготвя съв­
местно със звеното за управление на проекта 
създаването на обща структура за изпълнение 
на функциите на DANUBE FAB.
2. Срокове
Управителният комитет приема и изпъл­
нява решенията си така, че да бъдат спазени 
сроковете, определени в актовете на Евро­
пейския съюз. За тази цел Управителният 
комитет приема график с ключовите дати за 
изпълнение на изискванията, съдържащи се 
в актовете на Европейския съюз. 
3. Докладване
Управителният комитет представя доклад 
за развитието на проекта пред министрите на 
транспорта най-малко веднъж на шест месеца. 
4. Метод на работа
4.1. Управителният комитет организира 
работата си чрез пленарни заседания, чрез 
работни групи, а когато въпросите не са 
съществени – чрез договаряне между пред­
седателите, представляващи двете страни.
4.2. Управителният комитет създава работ­
ни групи, определя техните права и задължения 
и председатели.